钦定古今图书集成/理学汇编/文学典/第129卷 > 《寄胡邦衡兼简陈佥判黄书记》王庭珪
## 钦定古今图书集成/理学汇编/文学典/第129卷 > 《寄胡邦衡兼简陈佥判黄书记》王庭珪

“斯文久寂寞，谁应擅雕龙。”万事问伯始，今复得此公。
涛澜翻笔舌，锦绣蟠心胸。平时吐佳句，逸气如长虹。
制策收俊异，行当推选锋。元龙湖海士，江夏无双童。
词彩俱秀出，春葩发青红。铿锵排律吕，纯音玉琤琮。
草木吾臭味，坐隔神螺峰。遥闻出荆产，长松想清风。
安得贾馀勇，提戈噪其中。且愿试音响，径须撞巨钟。